CELEX: 62012CA0508
Language: hu
Date: 2013-12-05 00:00:00
Title: C-508/12. sz. ügy: A Bíróság (kilencedik tanács) 2013. december 5-i ítélete (a Landesgericht Salzburg (Ausztria) előzetes döntéshozatal iránti kérelme) — Walter Vapenik kontra Josef Thurner (A szabadságon, a biztonságon és a jog érvényesülésén alapuló térség — 805/2004/EK rendelet — A nem vitatott követelésekre vonatkozó európai végrehajtható okirat — Valamely határozat végrehajtható okiratként való hitelesítésének előfeltételei — Olyan helyzet, amikor a határozatot a hitelező tagállamában két olyan személy közötti peres eljárásban hozták, akik nem kereskedelmi vagy szakmai tevékenységük keretében jártak el)

15.2.2014   
            
            
               HU
            
            
               Az Európai Unió Hivatalos Lapja
            
            
               C 45/14
            
         A Bíróság (kilencedik tanács) 2013. december 5-i ítélete (a Landesgericht Salzburg (Ausztria) előzetes döntéshozatal iránti kérelme) — Walter Vapenik kontra Josef Thurner
   (C-508/12. sz. ügy) (1)
   
   (A szabadságon, a biztonságon és a jog érvényesülésén alapuló térség - 805/2004/EK rendelet - A nem vitatott követelésekre vonatkozó európai végrehajtható okirat - Valamely határozat végrehajtható okiratként való hitelesítésének előfeltételei - Olyan helyzet, amikor a határozatot a hitelező tagállamában két olyan személy közötti peres eljárásban hozták, akik nem kereskedelmi vagy szakmai tevékenységük keretében jártak el)
   2014/C 45/25
   Az eljárás nyelve: német
   
      A kérdést előterjesztő bíróság
   
   Landesgericht Salzburg
   
      Az alapeljárás felei
   
   
      Felperes: Walter Vapenik
   
      Alperes: Josef Thurner
   
      Tárgy
   
   Előzetes döntéshozatal iránti kérelem — Landesgericht Salzburg — A nem vitatott követelésekre vonatkozó európai végrehajtható okirat létrehozásáról szóló, 2004. április 21-i 805/2004/EK európai parlamenti és tanácsi rendelet (HL L 143., 15. o.; magyar nyelvű különkiadás 19. fejezet, 7. kötet, 38. o.) 6. cikke (1) bekezdése d) pontjának értelmezése — Valamely nem vitatott követelésre vonatkozó határozat végrehajtható okiratként való hitelesítésének előfeltételei — Olyan helyzet, amelyben a határozatot a hitelező tagállamában, két fogyasztó közötti peres eljárásban hozták
   
      Rendelkező rész
   
   A nem vitatott követelésekre vonatkozó európai végrehajtható okirat létrehozásáról szóló, 2004. április 21-i 805/2004/EK európai parlamenti és tanácsi rendelet 6. cikke (1) bekezdésének d) pontját úgy kell értelmezni, hogy az nem alkalmazandó a két olyan személy között létrejött szerződésekre, akik nem kereskedelmi vagy szakmai tevékenységük keretében járnak el.
   
      (1)  HL C 46., 2013.2.16.